Ragnar Þór Pétursson er formaður Kennarasambands Íslands.vísir / vilhelm Ragnar Þór Pétursson , formaður Kennarasambands Íslands , segir Lífskjarasamninginn sem almenni vinnumarkaðurinn undirritaði nýverið , ekki byggðan á trausti og því ekki vera forsenda til almennra sátta . Formaður framhaldsskólakennara segir að hækka þurfi opinbera starfsmenn meira í launum en samið var um á almenna vinnumarkaði . Tekist var á um Lífskjarasamninginn svokallaða í þættinum Sprengisandi á Bylgjunni í morgun . Ragnar Þór Pétursson , formaður Kennarasambandsins , sagði samninginn undirritaðan í andrúmslofti spennu og átaka - ekki sátta . Óli Björn Kárason , þingmaður sjálfstæðisflokksins , sagði hins vegar þessa orðræðu óábyrga . „ Þessir samningur eins og hann er , hann er ekkert nema vopnahlé í baráttunni . Ekki þar með sagt að hann geti ekki verið gott innlegg í frekari þjóðarsátt . Það er mjög margt gott í þessum samningi og margt gott í aðdraganda þessa samnings sem hægt er að byggja á . Ég held að við séum í afneitun gagnvart ástandinu ef við getum byggt restina ofan á þetta . Það þarf að laga undirstöðuna “ segir Ragnar Þór . Guðríður Arnardóttir , formaður Félags framhaldsskólakennara . Opinberir starfsmenn hækki meira í launum Guðríður Arnardóttir , formaður Félags framhaldsskólakennara , segir samningin merkilegan og upphaf nýrra leiða í samningagerð . Hún telur þó að samningar hjá hinu opinbera verði ekki steyptir í sama mót . Meta þurfi menntun til launa . Opinberir starfsmenn þurfi því að hækka meira í launum til að halda í við það . „ Þá ætla ég að halda því til haga að það er launamunur á milli opinbera og almenna markaðarins . Þegar við berum saman stéttir með sömu menntun og ábyrgð . Þar sem að opinberi geirinn er lægra launasettur . Það liggja fyrir fyrirheit stjórnvalda að jafna þennan launa mun . Mér finnst bara mikilvægt að halda því til að haga að við erum lögð af stað í þá vegverð að jafna launmun opinbera starfsmanna . Ef að stjórnvöld ætla að standa við það fyrirheit verður það augljóslega að fela það í sér að opinberir starfsmenn hækka hlutfallslega meira í launum núna í þessari samningagerð , og mögulega næstu samningum , heldur en almenni markaðurinn . Öðruvísi getum við ekki jafnað þennan launamun , “ segir Guðríður . Hlusta má á umræðurnar í Sprengisandi að neðan .